હારીને પણ જીત્યા મેસી અને રોનાલ્ડો, વિશ્વને દેખાડી શાનદાર સ્પોર્ટ્સમૅનશિપ
You are here :HOME >> SPORTS >> Others >> હારીને પણ જીત્યા મેસી અને રોનાલ્ડો, વિશ્વને દેખાડી શાનદાર સ્પોર્ટ્સમૅનશિપ
ફુટબૉલ જગતના બે મહાન ખેલાડીઓ ક્રિસ્ટિઆનો રોનાલ્ડો અને લિયોનેલ મેસીનાં પોતાની ટીમ માટે વર્લ્ડ કપ જીતવાનાં સપનાં અધૂરાં રહી ગયાં છે.
કદાચ બન્ને ખેલાડીઓનો આ છેલ્લો વર્લ્ડ કપ હતો, પરંતુ આ બન્ને ખેલાડીઓએ મેદાન પર જે કર્યું એનાથી સાબિત થાય છે કે શા માટે તેમનો મહાન ખેલાડીઓમાં સમાવેશ કરવામાં આવે છે. ખેલાડી માત્ર પોતાની પ્રતિભાને કારણે જ મહાન ખેલાડી નથી બનતો, પરંતુ તેની અંદર દયા અને પ્રતિભાનું સન્માન કરવાનો ગુણ પણ હોવો જોઈએ.
ઉરુગ્વેની જીતનો હીરો રહેલો ખેલાડી એડિનસન કવાની મૅચ દરમ્યાન ઈજાગ્રસ્ત થયો હતો. તે સરખી રીતે ચાલી શકતો નહોતો ત્યારે રોનાલ્ડો પોતાનો ખભો આપી આ ખેલાડીને મેદાનની બહાર લઈ ગયો હતો. આવો જ કંઈક બનાવ ફ્રાન્સ અને આર્જેન્ટિનાની ટીમ દરમ્યાન પણ બન્યો હતો. હાર છતાં મેસીએ ફ્રાન્સની જીતના હીરો રહેલા કાયલિયન એમબાપેને તેની શાનદાર રમત માટે શુભેચ્છા આપી હતી.